GiliGold/VAD_KnessetCorpus huggingface dataset:
זהבה גלאון: בקשת יושב ראש ועדת העבודה, הרווחה והבריאות להקדמת הדיון בהצעת חוק זכויות של אדם עם מוגבלות המועסק כמשתקם, התשס"ז-2007 – לפני הקריאה השנייה והשלישית
יעקב מרגי: חברים, הנושא הבא – בקשת יושב ראש ועדת העבודה, הרווחה והבריאות להקדמת הדיון בהצעת חוק זכויות של אדם עם מוגבלות המועסק כמשתקם, התשס"ז-2007 – לפני הקריאה השנייה והשלישית.
יעקב מרגי: יושב ראש ועדת העבודה, הרווחה והבריאות, בבקשה נמק את בקשתך.
משה שרוני: רבותי, זה חוק שדנו בו שנים רבות והגיע הזמן לסיים אותו.
משה שרוני: מדובר באנשים מוגבלים, מ-1% עד 19%, שבקושי זזים.
משה שרוני: רוצים לשקם אותם ושהם ייצאו לקהילה בהתאם ליכולת שלהם.
משה שרוני: אני מבקש פטור מחובת הנחה כדי להניח את הצעת החוק.
יעקב מרגי: אני מעלה את הנושא להצבעה.
יעקב מרגי: הצבעה בעד בקשת יושב ראש ועדת העבודה, הרווחה והבריאות למתן פטור מחובת הנחה – 9 נגד – אין נמנעים – אין בקשת יושב ראש ועדת העבודה, הרווחה והבריאות למתן פטור מחובת הנחה נתקבלה.
יעקב מרגי: 9 בעד, אין מתנגדים ואין נמנעים.
יעקב מרגי: בקשתו של יושב ראש ועדת העבודה והרווחה להקדמת הדיון בהצעת חוק זכויות של אדם עם מוגבלות המועסק כמשתקם, התשס"ז-2007 נתקבלה.
יעקב מרגי: עבודת הוועדות בפגרת הקיץ
יעקב מרגי: רבותי, הנושא הבא על סדר היום הוא עבודת הוועדות בפגרת הקיץ.
יעקב מרגי: אנחנו יוצאים לפגרת קיץ ואני רוצה להביא את מה שהיה בפגרות הקודמות ולאשר את זה גם בפגרה הנוכחית.
יעקב מרגי: בפגרת פסח היו חמישה דיונים לכל ועדה פרט לשלוש הוועדות – ועדת החוץ והביטחון, ועדת הכספים וועדת החוקה, חוק ומשפט, שאינן מוגבלות.
יעקב מרגי: בפגרת הקיץ היו תשעה דיונים לכל ועדה, חוץ מלשלוש ועדות אלו.
יעקב מרגי: אני חושב שצריך להמשיך את הנוהג וגם תשעה דיונים לכל ועדה זה מכובד.
מאיר פרוש: לוועדת הפנים יש בעיה מאד גדולה, היא בעומס עצום.
יעקב מרגי: שתקיים תשעה דיונים.
ארבל אסטרחן: מעבר למה שקובעת ועדת הכנסת, יש אפשרות במידת הצורך לכנס את הוועדה.
יעקב מרגי: אנחנו מעלים להצבעה את מכסת הדיונים בוועדות, שלא תעלה על תשעה דיונים לכל ועדה פרט לשלוש הוועדות שציינתי.
יעקב מרגי: הצבעה בעד מכסה של 9 דיונים לכל ועדה– 5 נגד – 1 נמנעים – אין המכסה של 9 דיונים לכל ועדה נתקבלה.
יעקב מרגי: 9 בעד, 1 נגד ואין נמנעים.
יעקב מרגי: המכסה אושרה.
יעקב מרגי: אני מציין שהמכסה הזאת כוללת סיורים של הוועדות.
יצחק לוי: אדוני היושב ראש, כל סיור שאורכו מעל חמש שעות נחשב כשני סיורים.
יצחק לוי: ה.
יצחק לוי: קביעת מסגרת דיון להודעת הממשלה על ההחלטות הבאות: לפי סעיף 31(ג) לחוק יסוד: הממשלה, להקים משרד חדש אשר ייקרא המשרד לענייני גמלאים.
יצחק לוי: לפי סעיף 31(א) לחוק יסוד: הממשלה, לקבוע כי השר רפי איתן יהיה ממונה על המשרד לענייני גמלאים.
יצחק לוי: לפי סעיף 31(ב) לחוק יסוד: הממשלה, להעביר לשר לענייני גמלאים את הסמכות הנתונה לראש הממשלה על פי חוק האזרחים הוותיקים, התש"ן-1989
יעקב מרגי: רבותי, אנחנו עוברים לנושא הבא על סדר היום – פנייה של מזכיר הכנסת – הריני להביא לידיעתך כי הממשלה החליטה ביום 22 ביולי 2007 כדלקמן:
יעקב מרגי: לפי סעיף 31(ג) לחוק יסוד: הממשלה, להקים משרד חדש אשר ייקרא המשרד לענייני גמלאים.
יעקב מרגי: לפי סעיף 31(א) לחוק יסוד: הממשלה, לקבוע כי השר רפי איתן יהיה ממונה על המשרד לענייני גמלאים.
יעקב מרגי: לפי סעיף 31(ב) לחוק יסוד: הממשלה, להעביר לשר לענייני גמלאים את הסמכות הנתונה לראש הממשלה על פי חוק האזרחים הוותיקים, התש"ן-1989.
יעקב מרגי: מאחר והנושאים הללו יעלו לדיון בישיבת המליאה הקרובה ביום רביעי, י' באב תשס"ז, 25 ביולי 2007, אנחנו נדרשים לקבוע מסגרת דיון.
גדעון סער: 10 דקות לסיעה.
יעקב מרגי: לתשומת לבכם, יום רביעי יהיה יום עמוס מאד.
נסים זאב: אני מציע דיון סיעתי של שלוש דקות.
גדעון סער: אי אפשר לפי התקנון.
גדעון סער: צריך הסכמה.
נסים זאב: בשביל מה יש דיון?
גדעון סער: אפשר לקיים דיון אישי.
נסים זאב: אם אי אפשר לשנות את התקנון וזו גזרה משמיים, בשביל מה יש הצבעה?
גדעון סער: אני רוצה להסביר את עמדתי, אחרי שהיו פה מספר דיונים סיעתיים כולל על סבב התפקידים האחרון והסכמתי לזמן מקוצר.
גדעון סער: פה מדובר בהקמת משרד ממשלתי חדש.
גדעון סער: מקץ שנה וארבעה חודשים ראו שאי אפשר לקיים הסכם קואליציוני עד שיקימו עוד משרד חדש, זאת אומרת שבמקום לצמצם את מספר המשרדים, ואני בעד טיפול בנושא הגמלאים, מקימים עוד משרדים חדשים.
גדעון סער: זה דבר בלתי סביר, בלתי הגיוני וראוי לדיון ממשי.
משה שרוני: אבל המשרד קיים.
גדעון סער: הוא היה במשרד ראש הממשלה.
אורי אריאל: הדיון הזה יכול להיות מאד מאלף וגם מאד מבדח.
נסים זאב: יש אפשרות להצביע על פחות או לא?
גדעון סער: רק בהסכמת כולם.
נסים זאב: בהסכמת כולם או רוב?
ארבל אסטרחן: כתוב שהדיון יכול להיות חמש עד עשר דקות.
גדעון סער: סליחה, כתוב שהודעות סיעות זה עשר דקות.
גדעון סער: כאשר אנחנו מדברים על סטייה מהדיון האישי, שעוברת לדיון סיעתי, על אף שזה בגדר הנושאים שברגיל להיות נדונים בדיון אישי, זמן המינימום הוא עשר דקות אלא אם יש קונצנזוס של כל הסיעות.
גדעון סער: הצבעה בעד מסגרת דיון של 10 דקות – 8 נגד – אין נמנעים – אין מסגרת דיון של 10 דקות נתקבלה.
נסים זאב: אני מבקש שהנושא יעלה בסוף סדר היום.
נסים זאב: ו.
נסים זאב: בקשת הממשלה להקדמת הדיון בהצעות החוק הבאות, לפני הקריאה הראשונה: הצעת חוק לתיקון פקודת התעבורה (מס' 76)(תיקון), התשס"ז-‏2007 הצעת חוק חיילים שנספו במערכה (תגמולים ושיקום)(תיקון מס' 28), התשס"ז-‏2007 הצעת חוק חובת המכרזים (תיקון מס' 19), התשס"ז-2007
יעקב מרגי: חברי הכנסת, הנושא הבא על סדר היום הוא בקשת הממשלה להקדמת הדיון בהצעות החוק הבאות, לפני הקריאה הראשונה: הצעת חוק לתיקון פקודת התעבורה (מס' 76)(תיקון), התשס"ז-‏2007, הצעת חוק חיילים שנספו במערכה (תגמולים ושיקום)(תיקון מס' 28), התשס"ז-‏2007, הצעת חוק חובת המכרזים (תיקון מס' 19), התשס"ז-2007.
גדעון סער: אדוני היושב ראש, הממשלה מגישה בקשות לפטור מחובת הנחה בסרט נע.
גדעון סער: למרות זאת אני מודיע שבחלק מהבקשות של הממשלה אני אתמוך.
גדעון סער: כאשר אנחנו מדברים על הצעת חוק לתיקון פקודת התעבורה (מס'76), אנחנו רואים שהשר כבר עשה שימוש בסמכות שלו להאריך את הדחייה בכניסת החוק לתוקפו.
גדעון סער: החוק מדבר על חובתה של הממשלה להקים ולנהל מאגר מידע פתוח לציבור, שיכלול את הפרטים של נהגים שנפסלו מלקבל או להחזיק רשיון נהיגה לתקופה שעולה על שישים יום לפי בית המשפט, כאשר המטרה היא לסייע בצמצום התופעה של עשרות אלפי עבריינים, שנוהגים בזמן שרשיונם נפסל.
גדעון סער: הכנסת מחוקקת חוקים כדי להיאבק בתאונות הדרכים.
גדעון סער: אתמול הייתי עד לתאונה שבה נהרג אדם בתל-אביב וכל אחד מבין את המשמעות של הנגע הזה.
גדעון סער: אנחנו נאבקים, באה הממשלה ובקושי הגיע חצי מהתקופה שבה השר יכול להשתמש בסמכות שלו להארכה – עד ה-24 באוקטובר, מספר שבועות אחרי שהכנסת חוזרת מפגרת הקיץ, זה מועד ההארכה של שישה חודשים שהשר יכול לבקש כדי להיערך.
גדעון סער: רק התחילה התקופה וכבר מבקשים לדחות בעוד שנה ומבקשים בשביל זה פטור מחובת הנחה.
גדעון סער: זה חוק, שאם שמים אותו היום על שולחן הכנסת, אפשר להצביע עליו ביום רביעי.
גדעון סער: אנחנו רוצים לעשות צחוק מעצמנו?
גדעון סער: מי שייתן יד לרמוס את החוק שהכנסת חוקקה בנושא המאגר גורם לשפיכת דם כי פירוש הדבר לעשות צחוק מהמאמצים שנעשים להיאבק בתאונות הדרכים.
גדעון סער: אם הממשלה יכולה להצביע על הצעת חוק המצחיקה הזאת ביום רביעי, למה היא מבקשת ממני פטור מחובת הנחה ביום שני?
אורי אריאל: אני מבקש הסבר למה צריך לדחות את החוק.
אורי אריאל: אולי המשרד יסביר ונשתכנע.
יעקב מרגי: הרי בלי טובות של הוועדה אפשר להעלות את זה ביום רביעי.
אורי אריאל: ברשותכם, אני מבקש לשמוע למה בכלל צריך לדחות ואחר כך יש שאלה טכנית.
יואל הדר: לגבי פטור מהנחה, נכון שאפשר להעלות את זה ביום רביעי להצבעה אבל חשבנו שנכון להקדים את זה להיום.
יואל הדר: יש צורך בדחיית החוק.
ראובן ריבלין: מתי נודע לך שאתה לא יכול להקים מאגר?
ראובן ריבלין: הבוקר?
יואל הדר: החוק הזה יצר באג מובנה בתוך החוק.
יואל הדר: אם היה מדובר בפסילות של המשטרה, לא היתה בעיה למשטרה להקים מאגר מידע.
יואל הדר: הבעיה היא שמי שאמור לספק את המידע למאגר הוא הנהלת בתי המשפט והמשטרה אמורה לנהל את המאגר.
יואל הדר: לכן יש בעיה בממשקים של העברת המידע.
יואל הדר: אנחנו לא יכולים לנהל מאגר מידע, שהנתונים שלו לא יהיו נכונים.
יצחק לוי: בעוד חצי שנה תפתור את הבאג?
יואל הדר: הנהלת בתי המשפט צריכה למצוא דרך להזין את כל הנתונים ואני מוכן לבוא לוועדה ולהציג את כל הפרטים.
יעקב מרגי: אני מציע לך לוותר על בקשת הפטור כי ממילא אתה יכול להעלות את ההצעה ביום רביעי.
יעקב מרגי: מאחר והמשרד לביטחון הפנים מושך את הבקשה שלו, הנושא יורד מסדר היום של הוועדה.
יעקב מרגי: אני עובר לבקשה השנייה – הצעת חוק משפחות חיילים שנספו במערכה (תגמולים ושיקום)(תיקון מס' 28), התשס"ז-2007.
יעקב מרגי: מישהו מהממשלה רוצה לנמק?
גדעון סער: אני רוצה לומר רק משפט אחד, מאחר וישנה התחייבות של ראש הממשלה ליישם את החוק, אני רוצה לעזור לראש הממשלה לקיים ולו התחייבות אחת ולתמוך בו.
יעקב מרגי: אני מעלה להצבעה את בקשת הפטור של הממשלה.
יעקב מרגי: הצבעה בעד הבקשה לפטור את הצעת החוק מחובת הנחה – 14 נגד – אין נמנעים – אין הבקשה לפטור את הצעת החוק מחובת הנחה נתקבלה.
יעקב מרגי: 14 בעד, אין מתנגדים ואין נמנעים.
יעקב מרגי: בקשת הממשלה לפטור מחובת הנחה את הצעת חוק משפחות חיילים שנספו במערכה (תגמולים ושיקום)(תיקון מס' 28), התשס"ז-2007 נתקבלה.
יעקב מרגי: אני עובר לבקשה השלישית של הממשלה – הצעת חוק חובת המכרזים (תיקון מס' 19), התשס"ז-2007.
יעקב מרגי: נציג הממשלה, אמנון קראוס, בבקשה.
אמנון קראוס: בהמשך להחלטת הממשלה להקים ועדה בהשתתפות משרד האוצר, משרד המשפטים, משרד הפנים ומשרד הבינוי והשיכון בנוגע למכרזים, הוועדה, בשמה המקצועי ועדת אריאב, בראשות מנכ"ל משרד האוצר, הגישה את המסקנות לממשלת ישראל.
אמנון קראוס: הממשלה אישרה את המסקנות והתקנות שחוברו בעקבות מסקנות הוועדה אושרו בקבינט החברתי-כלכלי.
אמנון קראוס: במקביל קבעה הוועדה חובת דיווח בעבירות ספציפיות בנוגע לפעולה בהליך לקראת התקשרות במצב של ניגוד עניינים ועל זה התיקון של החוק.
אמנון קראוס: התיקון הספציפי הוא רק על ניגוד העניינים.
יעקב מרגי: גדעון סער, בבקשה.
גדעון סער: אדוני, אני חושב שצריך להצביע נגד הבקשה לפטור בשני טעמים – הטעם הראשון הוא הטעם המובן מאליו, שדיברנו עליו קודם, שכל הצעה שמונחת היום ניתן להצביע עליה ביום רביעי, לפני שהכנסת יוצאת לפגרה.
גדעון סער: לגוף העניין – בא נציג הממשלה ומדבר על זה שהחוק הוא צעד משלים לתקנות.
גדעון סער: כאשר ישב פה יושב ראש ועדת החוקה, חוק ומשפט בדיון קודם שאלתי אותו האם הוא כבר קיבל את התקנות.
גדעון סער: הוא אמר לי שבינתיים הוא לא קיבל את התקנות מהממשלה.
גדעון סער: לכן, אין שום טעם ענייני להצביע בעד הבקשה, כאשר הצעד המקביל אפילו לא הונח בפני ועדת החוקה.
יצחק לוי: ישיבת המליאה מסתיימת היום בשעה שתיים וסדר היום מאד עמוס.
יצחק לוי: למה לבקש פטור לדבר שממילא לא יעלה היום, ערב תשעה באב?
יעקב מרגי: בסדר היום של המליאה יש הצעות אי אמון והצעות חוק בקריאה ראשונה.
יעקב מרגי: הצבעה בעד הבקשה לפטור את הצעת החוק מחובת הנחה – 6 נגד – 6 נמנעים – אין הבקשה לפטור את הצעת החוק מחובת הנחה לא נתקבלה.
יעקב מרגי: 6 בעד, 6 נגד ואין נמנעים.
יעקב מרגי: בקשתה של הממשלה לא אושרה.
קריאה: אני מבקש רביזיה.
יעקב מרגי: אני מבקש להצביע על הרביזיה.
יעקב מרגי: הצבעה בעד הרביזיה – 6 נגד – 5 נמנעים – אין הרביזיה נתקבלה.
יעקב מרגי: 6 בעד, 5 מתנגדים ואין נמנעים.
יעקב מרגי: הרביזיה נתקבלה.
יעקב מרגי: אנחנו עוברים להצבעה על הבקשה לפטור את הצעת החוק מחובת הנחה.
יעקב מרגי: הצבעה בעד הבקשה לפטור את הצעת החוק מחובת הנחה – 10 נגד – 6 נמנעים – 1 הבקשה לפטור את הצעת החוק מחובת הנחה נתקבלה.
יעקב מרגי: 10 בעד, 6 מתנגדים ו-1 נמנע.
יעקב מרגי: הבקשה לפטור מחובת הנחה בקריאה ראשונה את הצעת חוק חובת המכרזים (תיקון מס' 19), התשס"ז-2007 נתקבלה.
יעקב מרגי: אני מתכבד לפתוח את ישיבת ועדת הכנסת, ישיבה מס' 143.
יעקב מרגי: אני מקווה שהלך הרוחות בפרוזדור לא ישפיע על הוועדה.
יעקב מרגי: תשמרו על השקט.
יעקב מרגי: על סדר היום בקשת הממשלה להקדמת הדיון בהצעת חוק הביטוח הלאומי (תיקון מס' 101) (קידום השתלבותם של אנשים עם מוגבלות בשוק העבודה), התשס"ז-2007, לפני הקריאה הראשונה.
יעקב מרגי: אני מכבד את כבוד השר, שר הרווחה.
יצחק הרצוג: ההצעה הזאת היא באמת רגע היסטורי.
יצחק הרצוג: היא עברה פה אחד במועצת הביטוח הלאומי, מינהלת הביטוח הלאומי, הממשלה, ועדת שרים לחקיקה.
יצחק הרצוג: היא תולדה של ועדה שהוקמה בעקבות שביתת הנכים, כאשר אביגדור יצחקי הביא את הפיתרון לשביתת הנכים.
יצחק הרצוג: החוק הזה יעודד נכים בתמריצים משמעותיים לצאת לתעסוקה.
יצחק הרצוג: אני מבקש להביא את זה היום.
יצחק הרצוג: יש גם עתירה לבג"ץ של עמותת בית הגלגלים, מדוע הממשלה השתהתה בעניין.
יצחק הרצוג: מהרגע שנכנסתי הוצאתי את זה מההקפאה והחוק מונח לפניכם.
יצחק הרצוג: הבה נאשר אותו עוד היום בקריאה ראשונה.
יעקב מרגי: מי בעד לפטור מחובת הנחה?
אתי בן-יוסף: פה אחד.
יעקב מרגי: תשעה הצביעו בעד, אין מתנגדים, אין נמנעים.
יעקב מרגי: בקשתה של הממשלה להקדמת הדיון בהצעת חוק הביטוח הלאומי (תיקון 101) אושרה.
יעקב מרגי: הפטור אושר לקריאה ראשונה.
יעקב מרגי: הצעה להקמת ועדת חקירה פרלמנטרית בנושא קליטת ערבים בשירות הציבורי, של חבר הכנסת אחמד טיבי
יעקב מרגי: הנושא השני על סדר היום: הצעה להקמת ועדת חקירה פרלמנטרית בנושא קליטת ערבים בשירות הציבורי, של חבר הכנסת אחמד טיבי.
יעקב מרגי: אנחנו דוחים את זה להמשך סדר היום של הוועדה על פי בקשתו.
יעקב מרגי: הוא בדרך, הוא מתעכב.
יעקב מרגי: יש לנו גם תוספות על סדר היום, הן הונחו לפניכם.
יעקב מרגי: בקשת הממשלה להקדמת הדיון בהצעת חוק המועצה להשכלה גבוהה (תיקון מס' 16) (תשלום גמול והוצאות לחברי המועצה וועדותיה), התשס"ז-2007, לפני הקריאה הראשונה
יעקב מרגי: בקשת הממשלה להקדמת הדיון בהצעת חוק המועצה להשכלה גבוהה (תיקון מס' 16) (תשלום גמול והוצאות לחברי המועצה וועדותיה), התשס"ז-2007, לפני הקריאה הראשונה – זאת תוספת לסדר היום.
אייל רק: כיום לא ניתן לשלם לחברי המועצה להשכלה הגבוהה והוועדות שלה, כולל הוועדה לתכנון ותקצוב גמול והחזר הוצאות.
אייל רק: לפי פסיקת בית המשפט העליון יש צורך בהסמכה בחוק, זאת אומרת בחקיקה ראשית.
אייל רק: כעת הממשלה מבקשת להקדים את הדיון כיוון שמדובר בהצעת חוק שהתחילה לפני שנתיים.
אייל רק: היא הייתה עם תיאומים רבים עם משרד האוצר, עם הוועדה הארצית.
אייל רק: אני רק רוצה שתדעו זה נועד לאפשר לאנשים במועצה להשכלה גבוהה - - -
יואל חסון: שהמל"ג יתחילו להתייחס לכנסת.
יואל חסון: המל"ג לא מגיעים לדיונים.
יואל חסון: פתאום מתייחסים לכנסת.
יואל חסון: מעניין.
אייל רק: אני רק אשלים, שלא ניתן, מאז מינוי חברי המועצה להשכלה גבוהה שנעשה לפני שלושה חודשים, לשלם מימון או החזר הוצאות.
אביגדור יצחקי: יש הרבה אנשים שמוכנים, דרך אגב, להיות במל"ג ללא תשלום הוצאות.
אביגדור יצחקי: כל האנשים שיושבים שם – אף אחד לא זקוק לכסף הזה.
אייל רק: אולי אני אסביר.
אביגדור יצחקי: זה כמו שבא מישהו שהתעסק עם השבויים והנעדרים לבקש ממני הוצאות.
אביגדור יצחקי: זרקתי אותו מכל המדרגות.
אביגדור יצחקי: יש דברים שלא מבקשים עליהם כסף, גם אם זה זמן.
אביגדור יצחקי: גם אם זה זמן.
אייל רק: מדובר בגמול והחזר הוצאות לחברי ועדות אקדמיות שלא מקבלים שום החזר הוצאות.
מאיר פרוש: ממתי הם לא מקבלים?
מאיר פרוש: קיבלו פעם?
קריאה: כל החיים הם לא מקבלים.
יעקב מרגי: אל תתייחס לשאלות, תסיים ואחר כך תשלים.
אייל רק: מדובר בהסכמה שתאפשר לשלם לנציגי הציבור, לא אלה שהם פרופסורים.
אביגדור יצחקי: שלא יהיו.
יעקב מרגי: אביגדור, בבקשה.
אייל רק: לאלה שמקדישים את זמנם לוועדות שמופעלות על ידי המועצה.
יעקב מרגי: חבר הכנסת אורי אריאל רוצה להתייחס.
אורי אריאל: אני רוצה להציע לחבריי לוותר על הפטור הזה.
אורי אריאל: אני חושב שיש פה הסכמה.
אורי אריאל: אין פה דבר מה מיוחד בקשה הזו, ובעיקר יש השלכה לכל המועצות, כל הרשויות, כל העולם ואשתו.
אורי אריאל: למה הם ולא אחרים.
אורי אריאל: לא רוצים - שלא יעבדו.
אורי אריאל: תודה ליושב הראש.
יואל חסון: אני שמח לראות פה נציגים של המל"ג.
יואל חסון: משרד החינוך, בכלל, אפילו אין לו תומכים לבוא ולהסביר.
יואל חסון: הרי אנחנו יכולים לשמוע פה דוגמאות של אנשי מל"ג שלא מתייחסים להזמנות של ועדת החינוך בכנסת, שלא מתייחסים אפילו למשרד החינוך.
יואל חסון: שמתייחסים כאילו הם גוף שלא קשור לאף אחד, גוף עצמאי, שלא מרגיש צורך לתת דין וחשבון לאף אחד.
יואל חסון: אבל מה, זה לא מפתיע אותי שבענייני כספים מוצאים את הזמן לבוא לוועדה.
יואל חסון: אני חושב שצריך להצביע נגד זה, אני חושב שלא צריך לפתוח את הפתח הזה.
יואל חסון: כמו שחבר הכנסת יצחקי אמר, יש מספיק אנשים ראויים ונציגי ציבור שישמחו לשבת בגוף הזה בלי לקבל החזרי הוצאות ובלי לקבל שכר.
יואל חסון: לכן, אני חושב שלא צריך לאשר את הבקשה וצריך להצביע נגד.
יעקב מרגי: חבר הכנסת מילר, בבקשה.
אלכס מילר: אדוני יושב הראש, עם כל הכבוד, דברים מסוג זה של הענקת משכורות והחזר הוצאות לאנשים שבעצם מכהנים בתוך מועצה כזו או אחרת, לא יכולים לעבוד בצורה כזאת.
אלכס מילר: אני מאמין שאם יש איזשהו דבר – שיסבירו לחברי הכנסת אותם אנשים, אותם 25 חברים במועצה להשכלה גבוהה, שהם נמצאים במצב סוציו-אקונומי כזה נמוך שהם לא יכולים להרשות לעצמם הוצאות כאלה ואחרות.
אלכס מילר: חבר מועצה בעיר כזו או אחרת כן יכול להרשות לעצמו, והוא לא מקבל שום החזרי הוצאות.
יעקב מרגי: חבר הכנסת הרב פרוש.
מאיר פרוש: לי אין ספק שהשרה לא מודעת לכך שמטעם המשרד בא מישהו כאן לוועדת הכנסת לבקש הבקשה לפטור.
מאיר פרוש: אני יודע שהיא לא מודעת – מה זה אני יודע?
מאיר פרוש: אני חושב שהיא לא מודעת מכיוון שיש לה כל כך הרבה מטלות.
מאיר פרוש: יש לה כל כך הרבה מטלות שהיא לא מוצאת להן פתרון בתקציב שיש לה, כדי לבוא היום ולבקש לתת גמול לנציגי ציבור במועצה להשכלה גבוהה?
מאיר פרוש: אני רוצה לקוות – ואני אומר: אני בטוח, שהיא לא מודעת.
יעקב מרגי: הצבעה, בבקשה.
אייל רק: יש לי התייחסות קצרה.
יעקב מרגי: התייחסות קצרה, בבקשה.
אייל רק: התייחסות קצרה להערה של חבר הכנסת אריאל.
אייל רק: יתר חברי התאגידים הסטטוטוריים מקבלים גמול מהחזר הוצאות לפי החקיקה.
אייל רק: כל חוק קובע בעצמו, ורק המועצה להשכלה גבוהה אין לה הסמכה לזה.
יעקב מרגי: בוא אני אומר בנימה אישית, בפעם הראשונה, שכדאי שיתקיים דיון מעמיק בנושא ולא בתוקף הוועדה הזו.
יעקב מרגי: מי בעד מתן פטור מחובת הנחה?
יעקב מרגי: בעד- לא היו מצביעים.
יעקב מרגי: נגד- 8.
יעקב מרגי: נמנעו- 2.
יעקב מרגי: אי לכך, בקשתה לפטור של הממשלה למתן גמול לחברי המועצה להשכלה גבוהה, לא אושרה.
יעקב מרגי: בקשת ועדת העבודה, הרווחה והבריאות להקדמת הדיון בהצעת חוק הביטוח הלאומי (תיקון מס' 99), התשס"ז-2007 לפני הקריאה השניה והשלישית
יעקב מרגי: הנושא הבא על סדר היום גם מונח לכם בתוספות.
יעקב מרגי: בקשת ועדת העבודה, הרווחה והבריאות להקדמת הדיון בהצעת חוק הביטוח הלאומי (תיקון מס' 99), התשס"ז-2007 לפני הקריאה השניה והשלישית.
יעקב מרגי: כן, בבקשה, כבוד השר.
יצחק הרצוג: הוועדה הזאת, הנכבדה, לפני כעשרה ימים, אישרה את הפטור בקריאה ראשונה.
יצחק הרצוג: מדובר בניסוי שהכנסת אישרה בנוגע לגמלת הסיעוד, לאפשר במקום גמלה בעין, דהיינו בשירות דרך חברות, ניסוי שמאפשר להציע לאזרחים לקבל את זה בתשלום ולהתקשר עם העובד.
יצחק הרצוג: אני עיכבתי את הניסוי מיולי לספטמבר, כדי לבנות ניסוי מושכל, להבטיח את טובת הקשיש לכל אורך הדרך, גם על פי הנחיות הועדה הזו.
יצחק הרצוג: אנחנו רק צריכים לאשר את זה היום בקריאה שניה ושלישית כדי לא להיות בהפרת החוק, ואכן להפעיל בספטמבר את הניסוי.
יצחק הרצוג: חבר הכנסת שרוני הואיל בטובו לגמור את העבודה הזו היום בבוקר.
יצחק הרצוג: אני מבקש פשוט את אישורכם כדי שהכנסת תאשר את זה.
יעקב מרגי: יש התייחסות, רבותיי?
יעקב מרגי: מי בעד מתן הפטור?
יצחק הרצוג: אני רק רוצה לומר שוב לפרוטוקול: הניסוי היה בצורה הכי מושכלת ואחראית.
יצחק הרצוג: מנכ"ל משרדי בונה אותו עם הצוות של המשרד.
יעקב מרגי: עשרה בעד, אין מתנגדים אין נמנעים.
יעקב מרגי: אי לכך בקשת הפטור אושרה.
יעקב מרגי: אני מציע לשר לדבר עם חברתו לסיעה, שרת החינוך, איך להביא בקשה לפטור לכנסת.
קריאה: בואו נתקדם, יש לנו דיון חשוב שאנחנו צריכים לצאת אליו.
יעקב מרגי: אם תהיו יעילים וטובים, כמו שהייתם עד עכשיו – מוסכם עלי.
יעקב מרגי: חבר הכנסת רובי ריבלין.
יעקב מרגי: אני יכול לומר לך חבר הכנסת רובי ריבלין, לנאדיה חילו לא הייתי נותן להיכנס בצורה רמה כמו שנכנסת עכשיו.
יעקב מרגי: לשם הגילוי הנאות.
ראובן ריבלין: אני מתנצל אדוני היושב ראש.
ראובן ריבלין: ה.
ראובן ריבלין: חילופין בראשות ועדת המדע והטכנולוגיה
יעקב מרגי: בתוספת שלפניכם, חילופין בראשות ועדת המדע והטכנולוגיה – כפי שידוע לחברי ועדת הכנסת, בתחילת הקדנציה היו אמורים להיות חילופים בוועדה לפניות הציבור בין חברת הכנסת סופה לנדבר שמכהנת כיום כיושבת ראש הוועדה, לבין חבר הכנסת בני אלון.
יעקב מרגי: בהבנות שהגיעו סוכם שחברת הכנסת סופה לנדבר ממשיכה עד סוף הקדנציה בוועדת פניות הציבור, וחבר הכנסת בני אילון ישמש כיושב ראש ועדת המדע מרגע שיוצבע בתוך הוועדה.
יעקב מרגי: ועדת המדע מופקדת היום, זמנית, בידיו של חבר הכנסת זבולון אורלב.
אביגדור יצחקי: מי סיכם את זה?
יעקב מרגי: אני אומר לך עם מי זה סוכם, ראש הממשלה באמצעות מזכיר הממשלה, מר עובד יחזקאל.
יעקב מרגי: בגלל זה אני אומר לכם.
יעקב מרגי: חזקה עליכם שאם אני מביא את זה - - -
אביגדור יצחקי: אני לא יודע את זה, אדוני היושב ראש.
אביגדור יצחקי: הסיכום הזה ממש לא מקובל עלינו.
אביגדור יצחקי: אני מבקש לא להעביר את זה היום, מפני שאנחנו לא יודעים את זה.
גדעון סער: אני רוצה להודיע ליושב ראש הוועדה שהמפלגה הגדולה ביותר נפלה והוא יכול להמשיך לנהל את הישיבה.
יעקב מרגי: בוועדת חוקה.
יעקב מרגי: אני מעביר את זה לסוף סדר היום.
גדעון סער: אדוני היושב ראש, תרשום אותי בבקשה לדיון.
יעקב מרגי: כשיהיה דיון אני ארשום אותך.
ראובן ריבלין: מרגי, כשהם משתוללים תכריז על עשר דקות הפסקה.
יעקב מרגי: לא מכריז על שום הפסקה.
יעקב מרגי: אני אוציא אותם.
יעקב מרגי: רבותיי, להתייעצות של סיעת קדימה אני דוחה את הנושא של ועדת המדע לסוף סדר היום.
גדעון סער: אני מבקש לדבר, אדוני היושב ראש.
יעקב מרגי: כשנדבר על זה, תדבר.
יעקב מרגי: אין החלטה.
גדעון סער: אבל אני רוצה לדבר.
גדעון סער: תן לי.
יעקב מרגי: כאשר נעלה את זה אני אתן לך לדבר.
גדעון סער: אבל זה לא כשנעלה.
גדעון סער: יש הפרה מול האופוזיציה ומול חבר כנסת בבניין הזה במשך חודש וחצי, בניגוד לסיכומים של הועדה המסדרת.
יעקב מרגי: נגמר?
גדעון סער: לא נגמר.
גדעון סער: חבר הכנסת מרגי, אם זו היתה זכות שלכם, הייתי מצפה ממך שתילחם עליה.
יעקב מרגי: גדעון, אתה יודע מה, אתה מזכיר לי ואני אומר את זה כל הזמן – הגבאי בבית הכנסת מעיר לאלה שבאו בזמן על אלה שלא באו בזמן.
יעקב מרגי: אני הבאתי את זה לסדר היום.
גדעון סער: אבל למה לדחות את זה?
יעקב מרגי: אני דוחה את זה לסוף סדר היום.
יעקב מרגי: זה הכול.
יעקב מרגי: חבר הכנסת רובי ריבלין, בואו נעשה את זה מהר.
יעקב מרגי: ו.
יעקב מרגי: קביעת ועדות לדיון בהצעות החוק הבאות:
יעקב מרגי: חבר הכנסת טיבי, עוד לא היה הנושא שלך.
יעקב מרגי: טוב, רבותיי, קביעת ועדות לדיון בהצעות החוק.
יעקב מרגי: 1.
יעקב מרגי: הצעת חוק לעידוד הצמיחה לעסקים קטנים ובינוניים (תיקוני חקיקה), התשס"ז-2006, הצעת החוק של חבר הכנסת גדעון סער (פ/1718/17).
יעקב מרגי: ההצעה נדונה ביום 20 ביוני 2007.
יעקב מרגי: נשמעו הצעות להעביר את הצעה לדיון בוועדת הכספים, ועדת הכלכלה.
יעקב מרגי: יושב ראש ועדת הכלכלה סבור כי יש להעביר את ההצעה לדיון בוועדת הכלכלה מן הנימוק שהנושא בתחומה של ועדת הכלכלה.
יעקב מרגי: יושב ראש ועדת הכספים לא ביקש שום דבר מהוועדה.
יעקב מרגי: הייעוץ המשפטי אומר שיכול להיות גם ועדת הכספים וגם ועדת הכלכלה.
יעקב מרגי: לכן, אני מביא את זה להצבעה.
יעקב מרגי: מי בעד ועדת הכלכלה?
יעקב מרגי: 15 הצביעו בעד, אין מתנגדים, אין נמנעים.
יעקב מרגי: הצעת החוק הנדונה – פ/1718/17 – תועבר לדיון בוועדת הכלכלה.
אחמד טיבי: אני חשבתי שאאחר כי היתה לי פגישה.
אחמד טיבי: עכשיו אני פה.
אחמד טיבי: לכן, אני מבקש אדוני - - -
יעקב מרגי: אחרי קביעת ועדות לדיון נטפל בנושא שלך.
אחמד טיבי: אתה מעביר את זה לסוף סדר היום?
יעקב מרגי: לא אחרי סדר היום, אחרי קביעת הוועדות.
יעקב מרגי: הצעת חוק ביטוח בריאות ממלכתי (תיקון-הפחתת התקופה להגבלת זכותו של תושב שחזר לישראל), הצעת חברי הכנסת משה גפני ושלי יחימוביץ' (פ/2259/17).
יעקב מרגי: ההצעה נדונה ביום 11 ביולי 2007.
יעקב מרגי: נשמעה הצעה להעביר את הצעת החוק לוועדת העבודה, הרווחה והבריאות.
יעקב מרגי: יושב ראש ועדת העבודה, הרווחה והבריאות מבקש להעביר את הצעת החוק אליו מן הנימוק שהנושא הוא מתחום ענייני ועדת העבודה והרווחה.
יעקב מרגי: הייעוץ המשפטי סובר שוועדת העבודה, הרווחה והבריאות היא שצריכה לדון בהצעת החוק הזו.
יעקב מרגי: אי לכך, אני מביא את זה להצבעה, אם אין התייחסות.
יעקב מרגי: מי בעד להעביר את הצעת החוק לוועדת העבודה, והרווחה והבריאות?
יעקב מרגי: 14 הצביעו בעד, אין מתנגדים, אין נמנעים.
יעקב מרגי: יועבר לדיון בוועדת העבודה הרווחה והבריאות.
יעקב מרגי: יש לי כאן הצעות חוק זהות שנידונו ב-18 ביולי 2007 - שלראשונה יחוקק חוק שקונס על זכות אזרחית.
קריאה: לא קונס, זה לא נכון.
יעקב מרגי: רבותיי, אנחנו נצביע על כל החוקים האלה ביחד, הם זהים.
ראובן ריבלין: רק ועדה אחת תטפל בהם.
ראובן ריבלין: בכולם יחד.
יעקב מרגי: הצעות חוק זהות – 3-4-5-6 שמספרן: 389/17, 2648/17, 1856/17 ו- 455/17 מדברות על הצעת חוק הבחירות לכנסת (תיקון-שלילת זכות לשכר ביום הבחירות ממי שאינו מצביע), של חברי הכנסת רוברט אילטוב וקבוצת חברי כנסת, גדעון סער וקבוצת חברי כנסת, אורית נוקד וקבוצת חברי כנסת ושל יואל חסון.
יעקב מרגי: רבותיי, העמדה של הייעוץ המשפטי היא להעביר את זה לוועדת חוקה, חוק ומשפט.
יעקב מרגי: מי בעד להעביר את זה לוועדת חוקה חוקה ומשפט?
ראובן ריבלין: לא יכול להיות במקום אחר.
יעקב מרגי: אושר פה אחד, 16 בעד, הצעות החוק הנ"ל יועברו לדיון בוועדת החוקה, חוק ומשפט.
יעקב מרגי: הצעת חוק חסינות חברי הכנסת, זכויותיהם וחובותיהם (תיקון-זכאות לדרכון דיפלומטי), התשס"ז-2007 של חבר הכנסת ניסים זאב (פ/2818/17).
יעקב מרגי: רבותיי, עוד פעם הערה למזכירות הכנסת, חבל שהם לא כאן.
יעקב מרגי: כשאומרים: ועדת הכנסת, לא בכל מקרה זה צריך לבוא להצבעה בוועדת הכנסת.
יעקב מרגי: זה שייך לוועדת הכנסת.
יעקב מרגי: עכשיו זה הליך מיותר וחבל.
יעקב מרגי: לא היו דיעות.
יולי יואל אדלשטיין: היו דיעות.
יולי יואל אדלשטיין: אני ניהלתי את הישיבה.
יעקב מרגי: אתה מדבר על חבר הכנסת ניסים זאב.
יעקב מרגי: הוא הגיש.
יעקב מרגי: לא נשמעו הצעות להעביר את ההצעה.
יולי יואל אדלשטיין: אז פשוט כנראה הפרוטוקול לא שמע, כי אני הייתי שולח את זה לוועדת הכנסת.
יולי יואל אדלשטיין: מישהו צעק משהו – קונדס – ועדת עובדים זרים או משהו כזה.
קריאה: לא במקרה הזה.
יולי יואל אדלשטיין: במקרה הזה זה מה שהיה.
יולי יואל אדלשטיין: זה גם מתאים לחוק הספציפי הזה.
יעקב מרגי: נגמר, תודה.
יעקב מרגי: רבותיי, מי בעד להעביר לוועדת הכנסת לדיון?
יעקב מרגי: יש הצעת חוק בעד שכבר מונחת על השולחן.
יעקב מרגי: 15 בעד, מתנגדים אין.
יעקב מרגי: יעבור לדיון בוועדת הכנסת.
יעקב מרגי: הצעת חוק יישום תוכנית ההתנתקות (תיקון-מחיקת רישום פלילי), התשס"ז-2007, של חבר הכנסת אליהו גבאי (פ/2196/17).
ראובן ריבלין: יש שתי הצעות חוק.
יעקב מרגי: נכון, בואו נצביע על שתיהן ביחד.
יעקב מרגי: הצעת חוק החנינה בעניין תוכנית ההתנתקות, התשס"ז-2007, של חבר הכנסת ראובן ריבלין וקבוצת חברי כנסת (פ/2797/17).
ראובן ריבלין: אחת זה רישום פלילי ואחת זה חנינה.
יעקב מרגי: הייעוץ המשפטי סובר שצריך להעביר את זה לוועדת חוקה, חוק ומשפט, מי בעד?
ראובן ריבלין: מספר חברי הכנסת ביקשו להעביר לוועדת חוץ וביטחון.
ראובן ריבלין: התייעצתי עם ועדת החוקה, חוק ומשפט, שכן בהחלט ממבט ראשון נראה כי עמדתה של היועצת המשפטית היא שהעניין הוא במהלך עניינים רגיל בסמכותה של ועדת חוקה, חוק ומשפט.